7.19 करोड़ का बिजनेस किया; वीकेंड के कलेक्शन पर टिकी निगाहें
Kartik Aaryan Kiara Advani Starrer Movie Satyaprem Ki Katha Day 2 Box Office Collectionकार्तिक आर्यन और कियारा आडवाणी स्टारर फिल्म 'सत्यप्रेम की कथा' ने रिलीज के दूसरे दिन 7.19 करोड़ रुपए .
कार्तिक आर्यन और कियारा आडवाणी स्टारर फिल्म 'सत्य प्रेम की कथा' ने रिलीज के दूसरे दिन यानी शुक्रवार को 7.19 करोड़ रुपए की कमाई की। पहले दिन के हिसाब से दूसरे दिन का कलेक्शन थोड़ा कम रहा। फिल्म ने पहले दिन 9.25 करोड़ कमाए थे। इस तरह फिल्म ने दो दिनों में 16.44 करोड़ की कमाई कर ली है।
फिल्म के लिए ये एक अच्छी शुरुआत कही जा सकती है। गौर करने वाली बात ये है कि फिल्म को आदिपुरुष से कोई खास नुकसान देखने को नहीं मिल रहा है। अब शनिवार और रविवार को फिल्म के कलेक्शन में उछाल देखने को मिल सकता है।
शनिवार और रविवार को बढ़ सकती है कमाई
इंडस्ट्री ट्रैकर sacnilk के मुताबिक, फिल्म शनिवार को 9 से 10 करोड़ के बीच कलेक्शन कर सकती है। रविवार को छुट्टी की वजह से फिल्म को फायदा होने के आसार हैं। फिल्म को समीक्षकों ने अच्छी प्रतिक्रिया दी है।
दर्शकों की तरफ से भी फिल्म को लेकर एक अच्छा रिस्पॉन्स है। फिल्म को लेकर वर्ड ऑफ माउथ पॉजिटिव है, इस हिसाब से फिल्म अभी और अच्छा कलेक्शन कर सकती है। पहले वीकेंड तक अगर फिल्म 40 करोड़ रुपए तक भी कमाती है, तब भी इसे खराब नहीं कहा जा सकता।
आदिपुरुष से नहीं हुआ फिल्म को नुकसान
सत्य प्रेम की कथा के साथ-साथ दो और फिल्में आदिपुरुष और जरा हटके जरा बचके भी थिएटर्स में रन कर रही है। हालांकि इससे सत्य प्रेम की कथा को कोई खासा नुकसान नहीं हुआ। आदिपुरुष जहां दो हफ्ते में पस्त हो गई है, वहीं जरा हटके जरा बचके भी अपना लास्ट रन एंजॉय कर रही है।
आदिपुरुष ने शुक्रवार को तकरीबन 1 करोड़ रुपए का कलेक्शन किया है। इस तरह फिल्म का टोटल कलेक्शन 283.33 करोड़ रुपए हो गया है। इसमें हिंदी वर्जन से लगभग 145 करोड़ रुपए आए हैं।
फिल्म की बॉक्स ऑफिस पर अच्छी शुरुआत, कार्तिक की तीसरी सबसे बड़ी ओपनिंग वाली फिल्म
सत्य प्रेम की कथा कार्तिक की तीसरी सबसे बड़ी ओपनिंग वाली फिल्म है। इससे पहले 2022 में आई फिल्म भूल भुलैया 2 ने पहले दिन 14.11 करोड़ रुपए का बॉक्स ऑफिस कलेक्शन किया था।
इसके अलावा 2020 में रिलीज हुई फिल्म लव आज कल ने भी 12.40 करोड़ के साथ शुरुआत किया था। अब सत्य प्रेम की कथा ने भी बॉक्स ऑफिस पर अच्छी शुरुआत कर ली है।